
Nr.29/357
RAPORT SUPLIMENTAR
asupra propunerii legislative pentru modificarea Ordonanţei de Urgenţă a Guvernului nr. 68/2004 privind unele măsuri în domeniul învăţământului, aprobată, cu modificări, prin Legea nr. 6/2005

(Pl. x. 652/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.x.652/ 11 septembrie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea Ordonanţei de Urgenţă a Guvernului nr. 68/2004 privind unele măsuri în domeniul învăţământului, aprobată, cu modificări, prin Legea nr. 6/2005 (Pl. x. 652/2006).


În şedinţa Plenului Camerei Deputaţilor din ziua de marţi, 31 octombrie 2006, în temeiul art. 70  din Regulamentul Camerei Deputaţilor, republicat, s-a hotărât retrimiterea propunerii legislative pentru modificarea Ordonanţei de Urgenţă a Guvernului nr. 68/2004 privind unele măsuri în domeniul învăţământului, aprobată, cu modificări, prin Legea nr. 6/2005 (Pl. x. 652/2006) Comisiei sesizate în fond, în vederea reexaminării şi depunerii unui raport suplimentar.

La întocmirea raportului Comisia a avut în vedere avizul primit de la Comisia pentru muncă şi protecţie socială, Comisia pentru buget, finanţe şi bănci, Comisia juridică, de disciplină şi imunităţi şi avizul Consiliului Legislativ, precum şi Punctul de vedere al Guvernului.


Propunerea legislativă are ca obiect de reglementare majorarea valorii coeficientului de multiplicare 1,000 prevăzut în anexele nr. 1 - 4 la Ordonanţa de urgenţă a Guvernului nr. 68/2004 privind unele măsuri în domeniul învăţământului, aprobată, cu modificări, prin Legea nr. 6/2005, cu modificările ulterioare şi a celui prevăzut în anexa nr. 1c la Ordonanţa de urgenţă a Guvernului nr. 196/2002, aprobată cu modificări şi completări prin Legea nr. 315/2003, cu modificările şi completările ulterioare, pentru lunile septembrie – decembrie 2006.

2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 20 deputaţi, din totalul de 28 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Gabriela Pasztor - secretar de stat, Ministerul Educaţiei şi Cercetării.

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este Cameră decizională.


5. Senatul a respins această propunere legislativă în şedinţa din 6 septembrie 2006.

În urma dezbaterii, în şedinţa din 8 noiembrie 2006, Comisia, cu unanimitatea voturilor celor prezenţi , propune adoptarea propunerii legislative, cu amendamentele din Anexă.

Anexă 

I. Amendamente admise

	Nr. crt.
	Text OUG 68/2004, aprobată, cu  modificări, prin Legea nr. 6/2005
	Text propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii:  Lege pentru modificarea Ordonanţei de Urgenţă a Guvernului nr. 68/2004 privind unele măsuri în domeniul învăţământului, aprobată, cu modificări, prin Legea nr. 6/2005
	Titlul Legii:  Lege pentru modificarea Ordonanţei de Urgenţă a Guvernului nr. 68/2004 privind unele măsuri în domeniul învăţământului şi a Ordonanţei de urgenţă a Guvernului nr. 196/2002 privind creşterile salariale ce se vor acorda în anii 2003 şi 2004 personalului din învăţământ, salarizat potrivit Ordonanţei de urgenţă a Guvernului nr. 8/2000 pentru modificarea şi completarea Legii nr. 128/1997 privind Statutul personalului didactic, referitor la stabilirea salariului de bază al personalului din învăţământ, şi pentru abrogarea unor dispoziţii din Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică.
	

	2.
	Art.1. - Începând cu luna octombrie 2004, coeficienţii de multiplicare pentru funcţiile didactice de predare prevăzute în anexele nr. II şi nr. III la Ordonanţa de urgenţă a Guvernului nr.38/2004 privind unele măsuri în domeniul învăţământului se înlocuiesc cu valorile prevăzute în anexele nr.1 şi 2 la prezenta ordonanţă de urgenţă. Coeficienţii de multiplicare, prevăzuţi în anexele nr.1 şi 2, cuprind sporul de stabilitate şi sporul pentru suprasolicitare neuropsihică, corespunzător tranşelor de vechime în învăţământ, în conformitate cu prevederile art.50 alin.(11) şi (13) din Legea nr.128/1997 privind Statutul personalului didactic, cu modificările şi completările ulterioare.


	Articol unic:  Ordonanţa de urgenţă a Guvernului  nr. 68/2004 privind unele măsuri în domeniul învăţământului, aprobată, cu modificări, prin Legea nr. 6/2005, se modifică după cum urmează: 
Art. 1. – (1) Valoarea coeficientului de multiplicare 1,000, prevăzută în anexele nr. 1-4 la Ordonanţa de urgenţă a Guvernului nr. 68/2004, aprobată cu modificări prin Legea nr. 6/2005, în anul 2006 va fi:


a) pentru perioada martie – august 2006: 2.635.087 lei;

b) pentru perioada octombrie – decembrie 2006: 3.162.104 lei.
      (2) Valoarea coeficientului de multiplicare 1,000, pentru anexa nr. Ic la Ordonanţa de urgenţă a Guvernului nr. 196/2002, aprobată cu modificări şi completări prin Legea nr. 315/2003, cu modificările ulterioare, în anul 2006 va fi cea prevăzută la alin. (1).
	Articol unic:  
   (1) În anul 2006, valoarea coeficientului de multiplicare 1,000 prevăzută în anexele nr. 1- 3 la Ordonanţa de urgenţă a Guvernului  nr. 68/2004 privind unele măsuri în domeniul învăţământului, aprobată cu modificări prin Legea nr. 6/2005, cu modificările ulterioare, va fi pentru perioada 1 decembrie - 31 decembrie 2006 de 221,307 lei;
  (2) În anul 2006, valoarea coeficientului de multiplicare 1,000 prevăzută în anexa nr.
Ic la Ordonanţa de urgenţă a Guvernului nr. 196/2002, aprobată cu modificări şi completări prin Legea nr. 315/2003, cu modificările şi completările ulterioare va fi cea prevăzută la alin. (1).
	Respectarea normelor de tehnică legislativă.

